Súradnice: 49°08′59″S 20°38′43″V﻿ / ﻿49,1498°S 20,6453°V﻿ / 49.1498; 20.6453

**Javor** (1 206,0 m n. m.) je vrch v pohorí Levočské vrchy. Leží nad obcou Torysky, približne 13 km severne od Levoče.

Poloha
------

Nachádza sa v strednej časti pohoria, v geomorfologickom podcelku Levočská vysočina. Leží v Prešovskom kraji, v okrese Levoča a na katastrálnom území mesta Levoča. Najbližšími sídlami sú južne situované Torysky a Nižné Repaše, západne ležia Ihľany a Ľubica, severne Kolačkov, Jakubany a Šambron a východným smerom Krásna Lúka, Poloma a Tichý Potok.

Opis
----

Javor leží v hlavnom hrebeni pohoria, medzi Javorinou (1 224 m n. m.) a Derežovou (1 213 m n. m.). Je uzlovým vrchom, keďže z hrebeňa sa tu odpája severovýchodne smerujúca rázsocha na vrch Čiernohuzec (1 216 m n. m.). Západne sa nachádza Lieskovec (1 034 m n. m.) a Kovaľová (1 151 m n. m.), severne Derežová, Zelený vrch (1 198 m n. m.), Čierna hora (1 289 m n. m.) a Jankovec (1 169 m n. m.), východne Zámčisko (1 236 m n. m.), Čiernohuzec (1 216 m n. m.), Čistý diel (1 132 m n. m.) a Škapová (1 231 m n. m.) a južne Obšar (1 105 m n. m.), Javoríčka (1 164 m n. m.) a Javorina (1 224 m n. m.). Východne sa zvažujúce svahy odvádzajú vodu potokom Škapová do Torysy, severné odvodňuje Jakubianka a západné potok Ľubica do rieky Poprad. Vrchol traverzuje  značený turistický chodník.

### Výhľady

Odlesnený vrchol bez vyššej vegetácie umožňuje kruhový rozhľad. Pri vhodných podmienkach možno ojedinele vidieť okolité vrcholy Levočských vrchov, Ľubovniansku vrchovinu, Slanské vrchy, Bachureň, Branisko, no tiež časť Nízkych a Vysokých Tatier.

Prístup
-------

Západne od vrcholu prechádza  červeno značená turistická trasa, vedúca z Levočskej doliny severným smerom do Nižných Ružbách. Najľahší prístup vedie z obce Torysky cez rázcestie Javorinka. Oblasťou však vedie viacero lesných ciest, uľahčujúcich dostupnosť hrebeňa aj z okolitých dolín.

Referencie
----------

1. 1 2  *Levočské vrchy. Letná turistická mapa.* 1 : 50 000. Harmanec: VKÚ, a. s.
2. 1 2 3 4   *Mapový portál HIKING.SK* [online]. Denník N, [cit. 2022-11-03]. Dostupné online.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-11-03]. Dostupné online.
4. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-11-03]. Dostupné online. Archivované 2023-08-11 z originálu.
5. ↑   *Mapy.cz* [online]. sk.mapy.cz, [cit. 2022-11-03]. Dostupné online.
6. ↑   *Peakfinder* [online]. peakfinder.org, [cit. 2022-11-03]. Dostupné online.

Pozri aj
--------

* Levočské vrchy
* Levočská vysočina
* Zoznam vrcholov v Levočských vrchoch

Externé odkazy
--------------

* Poloha na turistickej mape

| * z
* d
* u
Levočské vrchy |
| --- |
| Podcelky (časti) | 
* Levočská vysočina
* Levočská vrchovina
	+ Kolačkovský chrbát
	+ Ľubické predhorie
* Levočské planiny
	+ Oľšavická planina
	+ Levočské úboče

 |
| Prírodné rezervácie | 
* Bišar
* Hájik

 |
| Prírodné pamiatky | 
* Podhorské
* Jazerec

 |
| Kultúrne a historické pamiatky | 
* Bazilika Navštívenia Panny Márie na Mariánskej hore

 |
| Vybrané vrcholy Levočských vrchovZoznam vrcholov | 
* Čierna hora (1 289)
* Siminy (1 287)
* Ihla (1 282)
* Kuligura (1 250)
* Repisko (1 250)
* Zámčisko (1 236)
* Škapová (1 231)
* Kopa (1 230)
* Javorina (1 224)
* Čiernohuzec (1 216)
* Derežová (1 213)
* Javor (1 206)
* Čierna kopa (1 180)
* Banisko (1 143)
* Obšar (1 105)
* Mariánska hora (761)

 |